CELEX: 32011D0760
Language: lv
Date: 2011-11-23 00:00:00
Title: 2011/760/ES: Komisijas Īstenošanas lēmums ( 2011. gada 23. novembris ), ar ko Spānijai un Francijai iedala papildu dienas jūrā ICES VIIIc un IXa rajonā, izņemot Kadisas jūras līci (izziņots ar dokumenta numuru C(2011) 8303)

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 313/35
            
         KOMISIJAS ĪSTENOŠANAS LĒMUMS
   (2011. gada 23. novembris),
   ar ko Spānijai un Francijai iedala papildu dienas jūrā ICES VIIIc un IXa rajonā, izņemot Kadisas jūras līci
   (izziņots ar dokumenta numuru C(2011) 8303)
   (Autentisks ir tikai teksts franču un spāņu valodā)
   (2011/760/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2011. gada 18. janvāra Regulu (ES) Nr. 57/2011, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un – attiecībā uz ES kuģiem – konkrētos ūdeņos, kas nav ES ūdeņi (1), un jo īpaši tās IIB pielikuma 7.1., 7.3. un 7.6. punktu,
   tā kā:
   
               (1)
            
            
               Regulas (ES) Nr. 57/2011 IIB pielikuma 5.1. punktā noteikts maksimālais jūrā pavadāmu dienu skaits laikposmā no 2011. gada 1. februāra līdz 2012. gada 31. janvārim, kad ICES VIIIc un IXa rajonā, izņemot Kadisas jūras līci, var atrasties ES kuģi, kuru lielākais garums ir 10 metri vai vairāk un uz kuriem ir reglamentētie zvejas rīki (traļi, dāņu vadi vai tiem līdzīgi zvejas rīki, kuru linuma acs izmērs ir 32 mm vai lielāks, un žaunu tīkli, kuru linuma acs izmērs ir 60 mm vai lielāks, vai grunts āķu jedas).
            
         
               (2)
            
            
               Regulas (ES) Nr. 57/2011 IIB pielikuma 7.1. punktā paredzēts, ka Komisija, pamatojoties uz zvejas darbību izbeigšanu, kas notikusi laikā no 2010. gada 1. februāra līdz 2011. gada 31. janvārim, var iedalīt dalībvalstij jūrā pavadāmas papildu dienas, ko saskaņā ar savas karoga dalībvalsts atļauju apgabalā var atrasties kuģis, uz kura ir kāds no reglamentētiem zvejas rīkiem.
            
         
               (3)
            
            
               Regulas (ES) Nr. 57/2011 IIB pielikuma 7.6. punktā paredzēts, ka Komisija 2011. gada pārvaldības periodā izņēmuma kārtā var iedalīt papildu dienas par zvejas darbību izbeigšanu, kura notikusi no 2004. gada 1. februāra līdz 2010. gada 31. janvārim un par kuru iepriekš nav pieprasītas papildu dienas.
            
         
               (4)
            
            
               Spānija 2011. gada 3. un 21. jūnijā iesniedza pieprasījumus saskaņā ar šā pielikuma 7.2. punktu, tostarp datus, kas liecina, ka astoņi zvejas kuģi izbeiguši zvejas darbības laikā no 2004. gada 1. februāra līdz 2010. gada 31. janvārim un trīs zvejas kuģi izbeiguši zvejas darbības laikā no 2010. gada 1. februāra līdz 2011. gada 31. janvārim, un par tiem iepriekš nav pieprasītas papildu dienas. Ņemot vērā iesniegtos datus un izmantojot aprēķina metodi, kas minēta šā pielikuma 7.1. punkta otrajā daļā, Spānijai būtu jāpiešķir deviņas papildu dienas jūrā kuģiem, kas minēti šā pielikuma 1. punktā, laikposmam no 2011. gada 1. februāra līdz 2012. gada 31. janvārim.
            
         
               (5)
            
            
               Francija 2011. gada 14. jūlijā iesniedza pieprasījumu saskaņā ar šā pielikuma 7.2. punktu, tostarp datus, kas liecina, ka seši zvejas kuģi izbeiguši zvejas darbības laikā no 2004. gada 1. februāra līdz 2010. gada 31. janvārim, un par tiem iepriekš nav pieprasītas papildu dienas. Ņemot vērā iesniegtos datus un izmantojot aprēķina metodi, kas minēta šā pielikuma 7.1. punkta otrajā daļā, Francijai būtu jāpiešķir 23 papildu dienas jūrā kuģiem, kas minēti šā pielikuma 1. punktā, laikposmam no 2011. gada 1. februāra līdz 2012. gada 31. janvārim.
            
         
               (6)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Maksimālais jūrā pavadāmu dienu skaits, kad ICES VIIIc un IXa rajonā, izņemot Kadisas jūras līci, var atrasties Spānijas karoga kuģi, uz kuriem ir kāds no reglamentētiem zvejas rīkiem un uz kuriem neattiecas neviens no Regulas (ES) Nr. 57/2011 IIB pielikuma 5.2. punktā minētajiem īpašajiem nosacījumiem, var tikt palielināts līdz 167 dienām gadā, kā paredzēts šā pielikuma I tabulā.
   2. pants
   Maksimālais jūrā pavadāmu dienu skaits, kad ICES VIIIc un IXa rajonā, izņemot Kadisas jūras līci, var atrasties Francijas karoga kuģi, uz kuriem ir kāds no reglamentētiem zvejas rīkiem un uz kuriem neattiecas neviens no Regulas (ES) Nr. 57/2011 IIB pielikuma 5.2. punktā minētajiem īpašajiem nosacījumiem, var tikt palielināts līdz 165 dienām gadā, kā paredzēts šā pielikuma I tabulā.
   3. pants
   Šis lēmums ir adresēts Spānijas Karalistei un Francijas Republikai.
   
      Briselē, 2011. gada 23. novembrī
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 24, 27.1.2011., 1. lpp.